**โรลส์-รอยซ์**

## ข้อมูลสำหรับสื่อมวลชน

***‘Whispers’*** *โลกดิจิทัลแห่งความหรูหราที่คัดสรรโดย โรลส์-รอยซ์*

27 กุมภาพันธ์ 2563, กู๊ดวูด

* **ลูกค้าโรลส์-รอยซ์จะได้รับเอกสิทธิ์เข้าเป็นสมาชิกคลับที่พิเศษที่สุดในโลก**
* *Whispers***คือส่วนต่อขยายแห่งโลกดิจิทัลของ โรลส์-รอยซ์**
* *Whispers* **คือประตูสู่ผลิตภัณฑ์ บริการ และแนวคิดที่แปลกใหม่ที่สุดในโลก**
* **ลูกค้าของ โรลส์-รอยซ์ ทั่วโลกสามารถสื่อสารกันได้อย่างเป็นส่วนตัวและปลอดภัยผ่าน** *Whispers*
* **ผู้ครอบครอง โรลส์-รอยซ์ คันใหม่คือผู้ถือบัตรผ่านประตูสู่การเป็นสมาชิกของคลับ**

*“****เรามีความยินดีอย่างยิ่งที่จะแนะนำให้โลกรู้จักแอปพลิเคชัน*** *‘Whispers’* ***นวัตกรรมดิจิทัลล่าสุดจาก*** *House of Rolls-Royce* ***ซึ่งได้ถูกพัฒนาและใช้งานเป็นครั้งแรกเมื่อสองปีก่อน*** *Whispers* ***คือผลงานรังสรรค์ที่มีเอกลักษณ์อย่างสมบูรณ์แบบ คือประตูดิจิทัลสู่โลกที่น่าตื่นตาตื่นใจเมื่อความพิเศษและความไม่ธรรมดามาบรรจบกัน และได้รับการปรับแต่งเพื่อสนองต่อความต้องการและรสนิยมของกลุ่มลูกค้าที่หลากหลายและทรงคุณค่าของเรา*** *Whispers* ***นำเสนอประสบการณ์ที่จุดประกายการเปลี่ยนแปลง ผลิตภัณฑ์ที่หายากและน่าปรารถนา ขุมสมบัติที่แสนแปลกตา และพรีวิวพิเศษของ โรลส์-รอยซ์ ที่เราเลือกเฟ้นอย่างดีเพื่อเป็นเอกสิทธิ์ให้ลูกค้าของเราทั่วโลกได้เข้าถึงความพิเศษเหล่านี้ได้เพียงปลายนิ้วสัมผัส”*** มร. ทอร์สตัน มูเลอร์-ออทเวิส (Torsten Müller-Ötvös) ประธานเจ้าหน้าที่บริหารของโรลส์-รอยซ์ มอเตอร์ คาร์ส กล่าว

ลูกค้าผู้**มีอุปการคุณของ โรลส์-รอยซ์ คือกลุ่มคนที่มีความโดดเด่นในสังคม ไม่ว่าจะเป็นผู้ประกอบการธุรกิจ ผู้นำด้านวิสัยทัศน์ ประมุขของประเทศ สมาชิกราชวงศ์ ผู้ก่อตั้งบริษัท และดาวเด่นที่เฉิดฉายที่สุดในวงการบันเทิง ลูกค้าเหล่านี้เป็นพลเมืองระดับโลก ผู้มีรสนิยมและความรู้ ผู้สนับสนุนงานศิลปะ ผู้มีจิตกุศล และนักสะสมสิ่งของชั้นดี บุคคลที่ไม่ถูกพันธนาการด้วยข้อจำกัดด้านเวลาและการเงิน**

**บุคคลเหล่านี้มีความมั่นใจเต็มร้อยในความสามารถของ โรลส์-รอยซ์ ที่จะสร้างความสุขและแรงบันดาลใจให้กับพวกเขา อย่างไรก็ตาม ด้วยรูปแบบการใช้ชีวิตที่ต้องเดินทางระหว่างประเทศแทบจะตลอดเวลา ลูกค้าเหล่านี้จึงพยายามเสาะหาวิธีในการเชื่อมต่อกับแบรนด์อย่างสม่ำเสมอ เพื่อประสบการณ์ การเข้าถึง และการดื่มด่ำที่ลุ่มลึกยิ่งขึ้นในโลกอันวิจิตรของโรลส์-รอยซ์**

**แน่นอนว่ากลุ่มคนสุดพิเศษเหล่านี้สามารถเข้าถึงบริการระดับวีไอพีในโรงแรมหรู, บริการจาก** personal shopper **และที่ปรึกษาที่คอยให้ความช่วยเหลือในด้านต่าง ๆ ของชีวิตประจำวันได้อยู่แล้ว แต่พวกเขายังคงคาดหวังถึงสิ่งที่เหนือไปกว่านั้นจาก โรลส์-รอยซ์**

**กลุ่มบุคคลที่พิเศษและหาได้ยากยิ่งเหล่านี้ต้องการให้ โรลส์-รอยซ์ ช่วยอำนวยความสะดวกในการพบปะรวมตัวกันของพวกเขา บุคคลที่เป็นทุกอย่างนอกจากคำว่าธรรมดาซึ่งรวมตัวกันเป็นเครือข่ายแห่งภราดรภาพของลูกค้า โรลส์-รอยซ์ ทั่วโลก บุคคลที่มีความสนใจร่วมกันที่พยายามไขกุญแจขุมสมบัติ ซึ่งมีอยู่อย่างมหาศาลในคอมมิวนิตี้ของ โรลส์-รอยซ์ และต้องการแบ่งปันความสนใจ รสนิยม ผลิตภัณฑ์ คอลเลกชัน และความคิดความเชื่อระหว่างกันและกัน**

*Whispers* คือHouse of Rolls-Royce ฉบับดิจิทัล ที่จะทำหน้าที่เชื่อมต่อกับโลกที่ โรลส์-รอยซ์ เข้าใจอย่างลึกซึ้งและไม่เหมือนใคร นี่คือดิจิทัลเกตเวย์สู่โลกแห่งความหรูหราที่คัดสรรมาเป็นอย่างดี

ตลอดระยะเวลากว่าสองปีที่ ที่แอปพลิเคชันตัวนี้ถูกพัฒนาขึ้นอย่างลับๆ *Whispers* ได้ถูกนำเสนอให้กับลูกค้ากลุ่มพิเศษจากทั่วโลกได้ทดลองใช้ หลังจากผ่านการทดสอบการใช้งานและได้รับเสียงตอบรับในเชิงบวกแล้ว โรลส์-รอยซ์ ก็ยังคงพัฒนาและปรับปรุง *Whispers* ร่วมกับผู้ใช้งานอย่างใกล้ชิด วันนี้ *Whispers* ถูกนำไปใช้งานอย่างเต็มรูปแบบในสหราชอาณาจักร ยุโรป ตะวันออกกลาง และสหรัฐอเมริกา ลูกค้าจำนวนมากของ โรลส์-รอยซ์ ได้เพลิดเพลินไปกับสิทธิประโยชน์จากการเป็นส่วนหนึ่งของคลับพิเศษสำหรับผู้ประสบความสำเร็จที่เหนือชั้น

การเป็นสมาชิกจะจำกัดเฉพาะเจ้าของยนตกรรมรุ่นใหม่ของโรลส์-รอยซ์เท่านั้น เพื่อให้ *Whispers* เป็นคลับที่พิเศษที่สุดในโลกอย่างแท้จริง

**คอมมิวนิตี้ระดับโลกของคนคอเดียวกัน**

*Whispers* คือช่องทางของ โรลส์-รอยซ์ ในการนำเสนอเนื้อหาเพื่อความพึงพอใจของลูกค้า ไม่ว่าจะเป็นการเข้าถึงคอลเลกชันของข้อเสนอสุดหรูที่น่าตื่นตาตื่นใจ จนกระทั่งน่าประหลาดใจในบางครั้ง ประสบการณ์ที่จุดประกายการเปลี่ยนแปลง พรีวิวพิเศษจาก โรลส์-รอยซ์ บทความที่สร้างแรงบันดาลใจและชวนขบคิด จุดหมายปลายทางที่รอการค้นพบ และที่สำคัญที่สุดอาจจะเป็นความสามารถในการติดต่อและสื่อสารกันอย่างปลอดภัยโดยไม่ต้องกังวลเรื่องความเป็นส่วนตัวกับกลุ่มคนที่มีความคิดที่ยิ่งใหญ่ที่สุดของโลก

*Whispers* มอบเอกสิทธิ์ให้กับผู้มีอุปการคุณของ โรลส์-รอยซ์ ในการติดต่อกับผู้มีอุปการคุณด้วยกัน ผู้บริหารระดับสูงสุด และคณะกรรมการบริษัท โรลส์-รอยซ์ อย่างปลอดภัย เพื่อแบ่งปันความคิดและสร้างเครือข่าย โอกาสทางธุรกิจ และการติดต่อทางสังคมที่เสริมความแข็งแกร่ง และสร้างแรงบันดาลใจให้กับบุคคลที่จะเป็นผู้เปลี่ยนแปลงโลก

**คอลเลกชันของข้อเสนอสุดหรูที่สร้างแรงบันดาลใจจนถึงขั้นน่าประหลาดใจในบางครั้ง**

คอลเลกชันของผลิตภัณฑ์ที่น่าหลงใหลและเปลี่ยนแปลงตลอดเวลา ถูกเลือกเฟ้นมาเพื่อสร้างความประหลาดใจ ความสุข และความกระหายใคร่รู้ สมาชิกคลับยังสามารถออกแบบประสบการณ์หรือผลิตภัณฑ์ตามความต้องการของตนเองได้ด้วย พวกเขาจะได้รับเชิญให้ทำงานร่วมกับผู้เชี่ยวชาญเพื่อออกแบบและสร้างสนามแข่งส่วนตัว หรือสั่งทำชุดเกมเศรษฐีที่รวมอสังหาริมทรัพย์และสินทรัพย์ของตนเองเข้าไปเป็นเนื้อหาในเกม หากต้องการความบันเทิง ก็สามารถจองการแสดงแบบไพรเวตจาก New York Philharmonic Orchestra ได้ หรือจองบริการถ่ายภาพพอร์เทรทสวย ๆ ของสัตว์เลี้ยงตัวโปรด ไปจนถึงออกแบบกระเป๋าถือของตนเองก็ได้

ตั้งแต่ทรัฟเฟิลไปจนถึงคาเวียร์หรือคอนญักที่คราฟต์เอง ลูกค้าของแบรนด์สามารถเลือกชมเลือกซื้อผลิตภัณฑ์หรู และตอบสนองความสนใจใคร่รู้ที่หลากหลาย ทั้งหมดนี้ทำได้อย่างสะดวกสบายในบ้านของตนเองผ่านแพลตฟอร์มของ *Whispers*

**ประสบการณ์ที่จุดประกายการเปลี่ยนแปลง**

*Whispers* **ช่วยให้ลูกค้าของ โรลส์-รอยซ์ สามารถเข้าถึงประสบการณ์การที่จุดประกายการเปลี่ยนแปลง สร้างแรงบันดาลใจ และความบันเทิง ไม่ว่าจะเป็นบัตรเข้าหลังเวทีของงานแกรมมี ที่นั่งแถวหน้าในงานแฟชันวีค โอกาสในการเดินพรมแดง ณ งานประกาศรางวัลอคาเดมี พรีวิวรอบวีไอพีของมหกรรมงานศิลปะอาร์ต บาเซิล (**Art Basel) **การได้พบกับศิลปินในงานโคเชลลา (**Coachella) **นักเทนนิสที่วิมเบิลดัน หรือนักกีฬาในการแข่งขันโอลิมปิก** *Whispers* **ไขกุญแจสู่โลกแห่งประสบการณ์สุดพิเศษ**

**นอกจากนี้ยังมอบประสบการณ์การท่องเที่ยวสุดหรูหราทั่วโลก การเดินทางไปยังแอนตาร์กติกาหรือซาฟารีที่แอฟริกาก็สามารถทำได้ง่ายดายเพียงกดปุ่ม และแน่นอนว่าสมาชิกของ** *Whispers* **จะได้รับเชิญให้เข้าร่วมกับโรลส์-รอยซ์ ในประสบการณ์สุดพิเศษที่มอบให้โดยแบรนด์ เช่น** Art Weekend **วันหยุดสุดสัปดาห์แห่งศิลปะที่ลูกค้าจะได้เยี่ยมชมคอลเลกชันส่วนตัวของหนึ่งในนักสะสมชื่อก้องโลก หรือวันสุดสัปดาห์ที่** Villa D'Este Concours D'Elegance **อันหรูหรา สมาชิกอาจมีโอกาสได้รับเชิญให้เข้าร่วมงานเลี้ยงอาหารค่ำอย่างเป็นกันเอง ณ สายการผลิตที่** Home of Rolls-Royce **ในกู๊ดวูด ประเทศอังกฤษ หรือแม้กระทั่งทัวร์ส่วนตัวที่จะพาไปพบกับผู้ผลิตสินค้าหรูในเมืองหลวงระดับโลก นอกจากนี้สมาชิกของ** *Whispers* **จะได้รับชมพรีวิวพิเศษสำหรับผลิตภัณฑ์และข้อเสนอใหม่ๆของ โรลส์-รอยซ์ก่อนใครในโลกอีกด้วย**

อัญมณีที่ซุกซ่อนอยู่

**ในฐานะที่เป็นพลเมืองระดับโลกและผู้ครอบครอง โรลส์-รอยซ์ ลูกค้าของแบรนด์ย่อมคุ้นเคยกับการเดินทางที่หรูหราและสะดวกสบายและ ณ ตอนนี้ ด้วยภาพลักษณ์ระดับโลกและความเชี่ยวชาญในโลกแห่งการท่องเที่ยวที่หรูหรา โรลส์-รอยซ์ได้ใช้แหล่งข้อมูลนี้ในการมอบคำแนะนำให้แก่ลูกค้าผ่าน** *Whispers* **ทั้งการแนะนำโรงแรม ภัตตาคาร บาร์ และคลับทั่วโลกที่เพิ่งเปิดใหม่หรือมีเพียงน้อยคนที่รู้จัก แต่ควรค่าแก่การไปเยือนอย่างยิ่ง สถานที่หลายแห่งก็ได้รับการแนะนำจากเพื่อนสมาชิกคลับที่ได้ไปใช้บริหารด้วยตนเองในระหว่างการเดินทางรอบโลกของพวกเขา และแน่นอนลูกค้าจะได้รับความช่วยเหลือในการวางแผนการเดินทาง เพื่อให้มั่นใจว่าที่นั่งหรือห้องสวีทที่ดีที่สุดจะเป็นของพวกเขา**

สร้างแรงบันดาลใจที่ยิ่งใหญ่ผ่านบทความกระตุ้นต่อมคิด

*Whispers* **รวบรวมแนวคิดที่สร้างแรงบันดาลใจและความคิดสร้างสรรค์ที่สรรหาโดยหน่วยข่าวกรองแห่งความหรูหรา (**Luxury Intelligence Unit**) ของ โรลส์-รอยซ์ ทั่วโลก บทความที่สร้างแรงบันดาลใจนั้นจะถูกนำเสนอตามความต้องการและความสนใจส่วนตัวของลูกค้า กิจกรรมทางการกุศล ความสำเร็จด้านกีฬา ความเป็นเลิศทางศิลปะ และความแปลกใหม่ทางวัฒนธรรมจะถูกนำมาบอกเล่าผ่านเนื้อหาที่ออกแบบมาเพื่อจุดไฟทางความคิดและสร้างแรงบันดาลใจแก่ผู้อ่าน**

*Whispers* **คือคลับดิจิทัลสำหรับสำหรับลูกค้าของ โรลส์-รอยซ์ ทั่วโลก การปรับปรุงข้อมูลให้ทันสมัยอยู่เสมอช่วยให้เราแน่ใจว่าเนื้อหาที่นำเสนอจะเป็นปัจจุบัน เข้ากับยุคสมัย และสอดคล้องกับความสนใจของลูกค้า** *Whispers* **ดึงดูดผู้คนที่มั่งคั่งและน่าสนใจที่สุดของโลกมารวมกัน และด้วยความเป็นส่วนตัว การเลือกเฟ้น การสร้างแรงบันดาลใจ ทำให้** *Whispers* **เป็นคลับของสมาชิกที่พิเศษที่สุดในโลก**

ข้อมูลสำหรับสื่อมวลชน

โรลส์-รอยซ์ มอเตอร์ คาร์ส (Rolls-Royce Motor Cars) เป็นบริษัทในเครือของบีเอ็มดับเบิลยู กรุ๊ป (BMW Group) มีสำนักงานใหญ่และฐานการผลิตอยู่ที่กู๊ดวูด เวสต์ซัสเซก ซึ่งเป็นเพียงที่เดียวในโลกที่ยานยนต์ระดับซูเปอร์ลักซ์ชัวรีของบริษัททุกคันผ่านการประกอบด้วยมืออย่างประณีตโดยพนักงานมากความชำนาญทั้งชายและหญิงกว่า 2,000 คน ทั้งนี้ โรลส์-รอยซ์ มอเตอร์ คาร์ส เป็นคนละบริษัท และไม่มีส่วนเกี่ยวข้องใด ๆ กับ บมจ. โรลส์-รอยซ์ ผู้ผลิตระบบขับดันและเครื่องยนต์อากาศยาน

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [ทวิตเตอร์](https://twitter.com/rollsroycemedia) **และ** [อินสตาแกรม](https://www.instagram.com/rollsroycemedia/)

**Contacts:**

**Thailand**

บุศราพร เจริญกุลศักดิ์ +668 1665 1995 [bussaraporn.c@rrmcapac.com](mailto:bussaraporn.c@rrmcapac.com)

ธาร สุขานุศาสน์ +666 5525 5710 [tarn.suk@mgc-asia.com](mailto:tarn.suk@mgc-asia.com)

**Regional (Asia Pacific – Central)**

Brendan Mok +65 6838 9687 [brendan.mok@rolls-roycemotorcars.com](mailto:brendan.mok@rolls-roycemotorcars.com)

[info@rrmcapac.com](mailto:info@rrmcapac.com)